Държавен вестник, бр. 31, 2019 г., стр. 37

БРОЙ  31	
Д Ъ Р Ж А В Е Н  В Е С Т Н И К 	
СТР.  37  
2. да познава и спазва приложимите раз­
поредби на международните договори, на­
ционалното законодателство и съответните 
актове, приети от органите на ИМО;   
3. да уведомява незабавно дежурния опера­
тор на бреговия център, обслужващ съответния 
район в рамките на Системата за управление 
на трафика и информационно обслужване на 
корабоплаването, за изменение на навигацион­
ната обстановка, наличните неблагоприятни 
процеси и събития, свързани с безопасност­
та на корабоплаването и замърсяването на 
околната среда;
4. да се явява на пилотирания кораб в 
час, съгласуван от диспечерското звено на 
пилотската организация и капитана на ко­
раба и съобразен с трафика на корабите в 
пилотажния район;
5. да поиска от диспечерското звено осигу­
ряване на чист фарватер, влекачи, помощни 
средства, брегови моряци и готовност на кея 
за приемане на кораба;
6. да получи разрешение от диспечерското 
звено за започване на маневрата;
7. да уведоми капитана на кораба за мяс­
тото на заставане на кей, допустимото газене, 
оборудването на кея и др.;
8. да поиска от капитана на кораба под­
робна информация, свързана с провеждането 
на кораба, съгласно определените изисквания 
в задължителните правила на пристанището;
9. да носи униформа, лични спасителни 
средства и нагръден знак при изпълнение на 
своите задължения.
Чл. 28. (1) Пилотът подава командите си 
на български език за корабите, плаващи под 
българско знаме, и на английски език за ко­
рабите, плаващи под чуждо знаме.
(2) Командите на пилота, дадени в при­
съствието на капитана на пилотирания кораб 
или на упълномощено от него лице, са в сила, 
ако са преповторени от капитана или ако не 
бъдат незабавно отменени от капитана или 
присъстващото упълномощено лице.
(3) При невъзможност на пилота да се 
качи или слезе от кораба при неблагоприятни 
хидрометеорологични условия на местата, 
определени в задължителните правила на 
пристанището, това може да стане, докато 
корабът е на ход или на други подходящи 
места, след уведомяване на дежурния оператор 
на бреговия център, обслужващ съответния 
район в рамките на Системата за управление 
на трафика и информационно обслужване на 
корабоплаването. В тези случаи пилотът дава 
съответни указания на капитана за насочване 
на кораба.
Чл. 29. (1) Пилотът не може да напусне 
пилотирания кораб, преди да го постави на 
безопасно място на котва, преди корабът да 
се привърже към кея или преди да го изведе 
в морето до определеното в задължителните 
правила на пристанището място.
(2) Пилотът може да напусне пилотирания 
кораб, преди да е изпълнил задълженията си 
по ал. 1 само със съгласието на капитана на 
кораба, при условие че бъде сменен от друг 
пилот.
Чл. 30. (1) Пилотът, извършващ пилотаж, 
има право в присъствието на трето лице да 
заяви, че се отказва от пилотирането, в слу­
чай че капитанът на пилотирания кораб не 
изпълнява неговите указания и изисквания.
(2) Пилотът незабавно уведомява дежурните 
диспечери за направеното от него заявление 
по ал. 1.
Чл. 31. (1) В случай че са констатирани 
нарушения на изискванията на тази наредба, 
изпълнителният директор на Изпълнителна 
агенция „Морска администрация“ може да 
спре със заповед извършването на пилотаж 
от пилотската организация. Извършването на 
пилотаж се спира до отстраняване на наруше­
нията, но за срок не по-дълъг от един месец.
(2) Заповедта по ал. 1 подлежи на обжалва­
не по реда на Административнопроцесуалния 
кодекс. 
(3) В случаите на спиране по ал. 1 Изпъл­
нителна агенция „Морска администрация“ 
създава временна организация за извършване 
на денонощен пилотаж в съответния пилота­
жен район до отстраняване на констатираните 
нарушения от пилотската организация по ал. 1.
(4) В случай че констатираните нарушения 
не бъдат отстранени в срока по ал. 1, се от­
крива процедура по реда на тази наредба за 
избор на нова пилотска организация.
Чл. 32. (1) Корабопритежателят на пило­
тирания кораб носи отговорност в случаите 
на злополука, станала с пилота при осъщест­
вяване на пилотското провеждане, както и 
в случаите на качване или слизане от пило­
тирания кораб.
(2) Корабопритежателят на пилотирания 
кораб носи отговорност при злополука с член 
от екипажа или при причиняване на щети на 
пилотския катер, когато са нарушени прави­
лата за предотвратяване от сблъсквания на 
кораби по море или изискванията за пилотаж, 
определени в задължителните правила на 
пристанището.
Чл. 33. Всеки пилот, изпълнявайки оби­
чайните си задължения по въвеждане или 
извеждане на кораб от пристанище, както и 
при пилотско провеждане в териториалните 
води, е длъжен незабавно да информира ди­
ректора на дирекция „МА – Варна“, съответно 
на дирекция „МА – Бургас“, за забелязани 
явни недостатъци на пилотирания кораб, 
които представляват риск за безопасността 
на корабоплаването или за околната среда.